CELEX: 32011D0019
Language: mt
Date: 2011-01-14 00:00:00
Title: 2011/19/UE: Deċiżjoni tal-Kummissjoni tal- 14 ta’ Jannar 2011 dwar il-proċedura għall-attestament tal-konformità ta’ prodotti tal-bini skont l-Artikolu 20(2) tad-Direttiva tal-Kunsill 89/106/KEE fir-rigward ta’ prodotti ta’ siġill għal użu mhux strutturali għall-ġonot fil-bini u l-bankini (notifikata bid-dokument numru C(2011) 62)  Test b’relevanza għaż-ŻEE

15.1.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 11/49
               
            DEĊIŻJONI TAL-KUMMISSJONI
      tal-14 ta’ Jannar 2011
      dwar il-proċedura għall-attestament tal-konformità ta’ prodotti tal-bini skont l-Artikolu 20(2) tad-Direttiva tal-Kunsill 89/106/KEE fir-rigward ta’ prodotti ta’ siġill għal użu mhux strutturali għall-ġonot fil-bini u l-bankini
      (notifikata bid-dokument numru C(2011) 62)
      (Test b’relevanza għaż-ŻEE)
      (2011/19/UE)
      Il-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikolari l-Artikolu 13(4) tagħha,
      Wara konsultazzjoni mal-Kumitat Permanenti għall-Bini,
      Billi:
      
                  (1)
               
               
                  Il-Kummissjoni hija mitluba li tagħżel, skont l-Artikolu 13(3) tad-Direttiva 89/106/KEE, proċedura minn tnejn biex tafferma l-konformità ta’ prodott. Dak l-Artikolu jippreskrivi li l-Kummissjoni għandha tagħżel l-inqas proċedura kkumplikata possibbli li hija konsistenti mas-sigurtà. Għaldaqstant irid jiġi deċiż jekk, għal prodott jew familja ta’ prodotti partikolari, l-eżistenza ta’ sistema ta’ kontroll tal-produzzjoni tal-fabbrika taħt ir-responsabbiltà tal-manifattur hix kondizzjoni meħtieġa, u jekk hix biżżejjed, sabiex tiġi affermata l-konformità, jew jekk, għal raġunijiet ta’ konformità mal-kriterji stipulati fl-Artikolu 13(4) ta’ dik id-Direttiva, ikunx meħtieġ l-intervent ta’ korp approvat.
               
            
                  (2)
               
               
                  L-Artikolu 13(4) jitlob li l-proċedura hekk stabbilita għandha tiġi indikata fil-mandati u fl-ispeċifikazzjonijiet tekniċi. Tkun għalhekk ħaġa tajba li jiġu identifikati l-prodotti jew il-familja tal-prodotti msemmija fl-ispeċifikazzjonijiet tekniċi.
               
            
                  (3)
               
               
                  Iż-żewġ proċeduri previsti fl-Artikolu 13(3) tad-Direttiva 89/106/KEE huma deskritti fid-dettall fl-Anness III ma’ dik id-Direttiva. Huwa għalhekk neċessarju li jiġu speċifikati b’mod ċar il-metodi li bihom iż-żewġ proċeduri għandhom jiġu implimentati, b’referenza għall-Anness III, għal kull prodott jew familja ta’ prodotti, minħabba li l-Anness III jagħti preferenza lil ċerti sistemi.
               
            
                  (4)
               
               
                  Il-proċedura msemmija fil-punt (a) tal-Artikolu 13(3) tikkorrispondi mas-sistemi stabbiliti fl-ewwel possibbiltà, mingħajr sorveljanza kontinwa, u t-tieni u tielet possibbiltajiet tal-punt (ii) tat-Taqsima 2 tal-Anness III. Il-proċedura msemmija fil-punt (b) tal-Artikolu 13(3) tikkorrispondi mas-sistemi stabbiliti fil-punt (i) tat-Taqsima 2 tal-Anness III, u fl-ewwel possibbiltà, b’sorveljanza kontinwa, tal-punt (ii) tat-Taqsima 2 tal-Anness III,
               
            ADOTTAT DIN ID-DEĊIŻJONI:
      Artikolu 1
      Il-prodotti u l-familji tal-prodotti stabbiliti fl-Anness I għandu jkollhom il-konformità tagħhom affermata bi proċedura li fiha, flimkien mas-sistema ta’ kontroll tal-produzzjoni tal-fabbrika operata mill-manifattur, korp approvat ikun involut fil-valutazzjoni u s-sorveljanza tal-kontroll tal-produzzjoni jew tal-prodott innifsu.
      Artikolu 2
      Il-proċedura għall-attestament tal-konformità kif stabbilita fl-Anness II għandha tkun indikata fil-mandati għal standards Ewropej armonizzati.
      Artikolu 3
      Din id-Deċiżjoni hija indirizzata lill-Istati Membri.
      
         Magħmula fi Brussell, l-14 ta’ Jannar 2011.
         
            
               Għall-Kummissjoni
            
            Antonio TAJANI
            
               Viċi-President
            
         
      
      
         (1)  ĠU L 40, 11.2.1989, p. 12.
      
         ANNESS I
         Prodotti ta’ siġill għal użu mhux strutturali għall-ġonot fil-bini u l-bankini, kif jidher hawn taħt:
         
                     1.
                  
                  
                     Prodotti ta’ siġill għal ħitan u tagħmir ta’ diviżjoni esterni u/jew interni;
                  
               
                     2.
                  
                  
                     Prodotti ta’ siġill għall-ħġieġ (bl-esklużjoni tal-prodotti ta’ siġill għall-akkwarji, għall-ħġieġ strutturali, l-ewwel u l-iktar siġill fuq barra għall-manifattura ta’ oġġetti insulati bil-ħġieġ, ħġieġ orizzontali (inqas minn 7) u ħġieġ organiku);
                  
               
                     3.
                  
                  
                     Prodotti ta’ siġill għall-ġonot sanitarji (apparti l-ilma industrijali, dak tajjeb għax-xorb, l-ilma ta’ taħt l-art (swimming pools, sistemi tad-drenaġġ, eċċ.) u applikazzjonijiet li jinvolvu kuntatt mal-ikel);
                  
               
                     4.
                  
                  
                     Prodotti ta’ siġill għall-bankini (bl-esklużjoni ta’ żoni ta’ prevenzjoni tat-tixrid tas-sustanzi kimiċi, toroq mgħarrqin u żoni oħra minn fejn jgħaddu l-karozzi, ajruporti u impjanti tat-trattament tad-drenaġġ).
                  
               
      
         ANNESS II
         
            Nota: għal prodotti li għandhom aktar minn wieħed mill-użi maħsubin kif speċifikat fil-familji li ġejjin, il-kompiti għall-korp approvat, li joriġinaw mis-sistemi rilevanti tal-attestament tal-konformità, huma kumulattivi.
         FAMILJA TA’ PRODOTTI
         
            PRODOTTI TA’ SIĠILL GĦAL UŻU MHUX STRUTTURALI GĦALL-ĠONOT FIL-BINI U L-BANKINI (1/2)
         
         
            Sistemi ta’attestament tal-konformità
         
         Għall-prodott(i) u l-użu(i) maħsub(in) elenkati hawn taħt, is-CEN/CENELEC huwa mitlub li jispeċifika s-sistema(i) li ġejja(in) ta’ attestament tal-konformità fl-istandards armonizzati rilevanti Ewropej:
         
                     Il-prodott
                  
                  
                     Użu maħsub
                  
                  
                     Livell(i) jew klassi(jiet)
                  
                  
                     Sistema tal-AoC
                  
               
                     
                                 —
                              
                              
                                 Prodotti ta’ siġill għall-ħitan esterni
                              
                           
                  
                     Applikazzjonijiet ta’ barra
                  
                  
                     —
                  
                  
                     3
                  
               
                     
                                 —
                              
                              
                                 Prodotti ta’ siġill għall-ħitan, tagħmir ta’ diviżjoni interni
                              
                           
                  
                     Applikazzjonijiet ta’ ġewwa
                  
                  
                     —
                  
                  
                     4
                  
               
                     
                                 —
                              
                              
                                 Prodotti ta’ siġill għall-ħġieġ
                              
                           
                  
                     Għall-użu f’xogħlijiet ta’ bini
                  
                  
                     —
                  
                  
                     3
                  
               
                     
                                 —
                              
                              
                                 Prodotti ta’ siġill għall-bankini
                              
                           
                  
                     —
                  
                  
                     3
                  
               
                     
                                 —
                              
                              
                                 Prodotti ta’ siġill għal ġonot f’sistemi sanitarji
                              
                           
                  
                     —
                  
                  
                     3
                  
               
                     Sistema 3: Ara l-punt (ii) tat-Taqsima 2 tal-Anness III mad-Direttiva 89/106/KEE, it-tieni possibbiltà
                     Sistema 4: Ara l-punt (ii) tat-Taqsima 2 tal-Anness III mad-Direttiva 89/106/KEE, it-tielet possibbiltà
                  
               L-ispeċifikazzjoni għas-sistema għandha tkun waħda li tkun tista’ tiġi implimentata anki meta ma jkunx neċessarju li l-prestazzjoni tiġi determinata għal karatteristika partikolari, jekk mill-inqas Stat Membru wieħed ma jkollu l-ebda rekwiżit legali għal karatteristika bħal din [ara l-Artikolu 2(1) tad-Direttiva 89/106/KEE u, fejn applikabbli, il-klawsola 1.2.3 tad-Dokumenti Interpretattivi]. F’dawk il-każijiet il-verifika ta’ dik il-karatteristika ma għandhiex tkun imposta fuq il-manifattur jekk dan ma jkunx jixtieq jiddikjara l-prestazzjoni tal-prodott f’dak ir-rigward.
         FAMILJA TA’ PRODOTTI
         
            PRODOTTI TA’ SIĠILL GĦAL UŻU MHUX STRUTTURALI GĦALL-ĠONOT FIL-BINI U L-BANKINI (2/2)
         
         
            Sistemi ta’attestament tal-konformità
         
         Għall-prodott(i) u l-użu(i) maħsub(in) elenkati hawn taħt, is-CEN/CENELEC huwa mitlub li jispeċifika s-sistema(i) li ġejja(in) ta’ attestament tal-konformità fl-istandards armonizzati rilevanti Ewropej:
         
                     Prodott(i)
                  
                  
                     Użu(i) maħsub(a)
                  
                  
                     Livell(i) jew klassi(jiet)
                     (reazzjoni għan-nar)
                  
                  
                     Attestament tas-sistema(i) ta’ konformità
                  
               
                     Prodotti ta’ siġill għal użu mhux strutturali għall-ġonot fil-bini u l-bankini
                  
                  
                     Għall-użi suġġetti għar-regolazzjonijiet dwar ir-reazzjoni għan-nar
                  
                  
                     A1 (*), A2 (*), B (*), C (*)
                     
                  
                  
                     1
                  
               
                     A1 (**), A2 (**), B (**), C (**), D, E
                  
                  
                     3
                  
               
                     (A1 sa E) (***), F
                  
                  
                     4
                  
               
                     Sistema 1: Ara l-punt (ii) tat-Taqsima 2 tal-Anness III mad-Direttiva 89/106/KEE, mingħajr test ta’ verifika tal-kampjuni
                     Sistema 3: Ara l-punt (ii) tat-Taqsima 2 tal-Anness III mad-Direttiva 89/106/KEE, it-tieni possibbiltà
                     Sistema 4: Ara l-punt (ii) tat-Taqsima 2 tal-Anness III mad-Direttiva 89/106/KEE, it-tielet possibbiltà
                  
               L-ispeċifikazzjoni għas-sistema għandha tkun waħda li tkun tista’ tiġi implimentata anki meta ma jkunx neċessarju li l-prestazzjoni tiġi determinata għal karatteristika partikolari, għaliex mill-inqas Stat Membru wieħed ma jkollu l-ebda rekwiżit legali għal karatteristika bħal din [ara l-Artikolu 2(1) tad-Direttiva 89/106/KEE u, fejn applikabbli, il-klawsola 1.2.3 tad-Dokumenti Interpretattivi]. F’dawk il-każijiet il-verifika ta’ karatteristika bħal din ma għandhiex tkun imposta fuq il-manifattur jekk hu ma jkunx jixtieq li jiddikjara l-prestazzjoni tal-prodott f’dak ir-rigward.
         
            (*)  Prodotti/materjali li għalihom stadju li huwa identifikabbli biċ-ċar fil-proċess tal-produzzjoni jirriżulta f’titjib tal-klassifika tar-reazzjoni għan-nar (eż. żieda ta’ prodotti ta’ trażżin tan-nar jew limitu tal-materjal organiku).
         
            (**)  Prodotti/materjali mhux koperti min-nota f’qiegħ il-paġna (*).
         
            (***)  Prodotti/materjali li mhux neċessarju li jsirilhom test għar-reazzjoni għan-nar (eż. Prodotti/materjali tal-klassijiet A1 skont id-Deċiżjoni tal-Kummissjoni 96/603/KE).